
PRAEFATIO 


Quemadmodum  omnium  artium  et  doctrinarum,  ita  et  Medicinae  cultoribus  Historia 
maximi  est  momenti,  recteque  monet  Cicero  : «Nescire,  quid  antea  quam  natus  sis,  acci- 
derit , id  est  semper  esse  puerum.”  Non  igitur  sine  causa  recentiori  in  primis  hoc  tem- 
pore complures  viri  docti  huic  quoque  scientiae  nostrae  parti  elaborandae  studioque 
apud  alios  excitando  operam  navarunt.  Eminent  inter  nostrates  cl.  Pruys  van  der  Hoe- 
ven,  libro  suo  de  Historia  Medicinae , ante  aliquot  annos  in  lucem  edito,  notissimus, 
inter  Germanos  Eble  , qui  Kurt  Sprengelii  vestigiis  insistens,  historiam  ad  annum  1825 
usque  protractam,  omnibusque  numeris  absolutam  condidit.  Post  tales  viros  necesse 
non  est , ut  multis  demonstrem , quantam  et  in  medica  doctrina  Historiae  studium  utili- 
tatem afferre  possit.  Huius  autem  studii  promovendi  cupiditate  inductus  hanc  tabulam, 
Medicinae  chronologicam  et  'philosophicam , optimae  notae  et  fidei  auctores  secutus, 
composui  eamque,  ne  modo  nimis  audacter,  Lectori  Benevolo  offero,  illud  inprimis 
assequi  conatus,  ut  uno  quasi  oculi  conspectu  omnia  scientiae  nostrae  fata,  ab  initio 
mundi  ad  nostra  usque  tempora  memorata,  paterent. 

In  tabula  hac  ordinanda  hanc  viam  secutus  sum , ut  iuxta  ordinem  chronologicum  va- 
rias apponerem  sectas  philosophicas , quibuscum  medicinae  studium  arctissime  semper 
coniunctum  fuit , dein  e diversis  cuiuscunque  scholae  sectatoribus  praecipuos  et  optimae 
notae  memorarem  medicos,  quos  iterum,  pro  maiori  aut  minori,  qua  apud  posteros  iure 
suo  gaudent,  celebritate,  litera  etiam  magis  minusve  distincta  indicari  curavi.  In  diiu- 
dicanda  hac  nominis  amplitudine  varios  historiae  conditores  consului,  neque  ulla  in  re 
mea  ipsius  auctoritate  agere  constitui.  Ceterum , quantum  hoc  fieri  poterat  et  arctum  si- 
nebat tabulae  spatium,  singulis  virorum  doctorum  nominibus,  quid  praecipue  praestite- 
rint, addidi,  lectori,  qui  de  historia  litteraria  medica  plura  scire  cupiat,  Augustini  ta- 
bulas, quae  a°.  1825  secunda  vice  Berolini  prodierunt,  magnopere  commendans. 

Cum  forsan  difficile  foret  variorum  in  tabula  colorum  naturam  et  formam  intelligere , 
adnotationes  aliquot  hic  addidi,  historiae  medicae  philosophicae  compendium  continentes, 
atque  agendi  rationem  in  fine  explicantes.  Postquam  in  Europa  medicinae  exercitatio 
magis  vulgaris  facta  fuit,  sex  columnas,  nomina  et  fata  indicantes  atque  recta  proceden- 

tes,  sufficere  opinatus  sum,  easque  ita  ordinavi,  ut  Hollandis  Belgas,  Italis  Graecos  et 
Tureas  aliquot,  Hispanis  Lusitanos,  Gallis  Helvetios,  Germanis  Suevos,  Russos,  Danos 
aliosque  populos  contiguos,  Anglis  denique  eos,  qui  ex  America  Septentrionali  innotue- 
runt, addiderim. 

Tabulam  hanc  ultra  annum  1825  prosequi  nolui,  neque  hoc  tempore  adhuc  viventes 
commemorare  ferebat  animus,  veritus, ne  aliquem  e magna  cohorte  virorum  doctiorum, 
tam  hic  quam  alibi  degentium,  atque  aut  empiricae,  aut  hydropathicae,  aut  homoeo- 
pathicae  doctrinae  sectatorum,  obliviscerer,  eoque  modo  merito  culpandus  essem.  Obii- 
cient  nonnulli,  me  et  in  ipsa  tabula  a variis  abstinuisse,  qui  iure  merito  adiungendi  fuis- 
sent et  hisce,  quod  respondeam,  habeo:  universe  enim  ex  unaquaque  schola  celebrio- 
res aliquot  referre  medicos  , atque  num  maiorem  minoremve  sectatorum  numerum 
obtinuerit  haec  schola,  indicare,  operis  mei  fuit  propositum , quod  ut  attingerem  omni 
ope  contendi. 

Habes  ita,  Benevole  Lector,  qualem  agendi  modum  in  tabula  condenda  secutus  sim. 
Neque  me  nescium  credas,  quam  inchoatum  sit  opus  meum.  Sic,  praeter  aliquet  no- 
mina, quae  non  occurrunt  et  addenda  fuissent,  praeter  alia  quaedam,  quae  bis  oc- 
currunt , eiusque  generis  plura  vitia , me  a°.  1735  Io  annis  Brownii  ei usque  methodi 
stimulantis , quae,  aeque  ac  Halleri  irritabilitatis  doctrina,  scholae  dynamicae  pars 
est,  mentionem  non  fecisse  valde  doleo.  Quae  alia  insuper  inveniuntur,  haud  incu- 
riae aut  imprudentiae,  verum  potius  ipsius  operis  amplitudini  tribuere  velis,  qua  facile 
ad  perturbationem  aliquam  induci  possem. 

Spero  igitur  fore  ut  benigne  accipiatur  tabula  mea,  et  in  studiis  historicis  aliquam 
afferat  utilitatem.  Sic  oleum  et  operam  non  prorsus  perdidero  et  editorem,  qui  in  tabula 
excudenda  magnos  fecit  sumtus , incepti  non  poenitebit. 

Praefationi  finem  impositurus  facere  non  possum  quin  compluribus  viris  doctis  pro 
auxilio  mihi  praestito  publice  debitas  agam  gratias , prae  ceteris  vero  viris  doctissimis , 
amicissimis  C.  Leemans  et  I.  0.  Drabbe,  quibus  gratissimum  me  praebere  iubet  animus, 
quosque,  ut  eadem,  qua  semper,  humanitate  et  benevolentia  me  prosequi  velint,  etiam 
atque  etiam  rogo. 

Dabam  in  pago  Warmond , Nonis  Febr.,  685°l. 


ADNOTATIONES  AD  TABVLAM  MEDICINAE  HISTORICAM. 


Antiquissimis  temporibus  morborum  sanatio  Deorum  Dearumque  interventui  tribuebatur. 
Praeibant  hac  in  re  Aegyptii , qui  aegrotos  in  templis  incubando  oracula  consulere  iubebant  (1) , 
somnia  ipsorum  Numinis  voluntatem  explicantia  observabant  et  felices  eventus  in  libro 
quodam,  Ernbre  dicto,  adnotabant,  cuius  praecepta  in  simili  casu  sequi  deberent  medici. 
Sic  et  in  India , ubi  Brahmani  medicinam  exercebant , morborum  praesidia  in  libro  quo- 
dam collecta  inveniebantur,  neque  ab  ipsis  ullo  modo  recedere  licebat. 

Graecia  (2) , beatissima  illa  regio , quae  commercio  suo  et  frequentibus  bellis  cum  ple- 
risque  terrae  populis  notitiam  contrahebat , ab  his  multorum  etiam  Deorum  cultum  mu- 
tuabatur, iisque  pro  temporis  aut  rerum  ratione  aliam,  cum  populi  indole  poetica  magis 
convenientem  notam  imprimebat.  Abundanti  doctrina  et  perfecta  eruditione  homines  ibi 
praeter  alias  multas  et  nostram  artem  primi  excoluerunt  eamque  sacerdotum  manibus  de- 
tractam in  scientiae  formam  redegerunt.  Mirum  enim  non  est  philosophos,  qui  subtiliter 
adeo  in  originem  rerum,  in  naturam  deorum,  in  magnitudinem  et  motum  corporum  coe- 
lestium, sed  inprimis  in  animi  indolem  inquisi verant,  his  omnibus  corporis  quoque 
eiusque  functionum  investigationem  adiecisse.  Hinc  apud  primos  auctores  iam  de  respi- 
rationis ,'  digestionis , generationis  ratione  disseritur , inprimis  autem , quo  modo  causae 
morbos  producere  valeant,  consideratur  (3). 


(1)  Huiusmodi  somnia  quaedam  collegit  et  interpretatus  est  vir  doctissimus  C.  Leemans  , in  Papyris  Graecis  Musei  antiquarii 
publici  Lugd.  Batavi,  Tom.  I.  pag.  117  sqq.  Explicabantur  haec  somnia  ab  evvnvtoy.qiTjj , cuius  et  ibi  et  alibi  mentionem  factam 
deprehendimus. 

(2)  Egregie  Kurt  Sprengel : Weder  in  Acgypten , noch  in  Indien , weder  in  Palastina  noch  in  Rom , sondern  allein  in  Griechen- 
land  sind  die  ersten  Keime  der  wissenschaftlichen  Cultur  aller  menschlichen  Kenntnisse  zu  suchen.  Weder  in  Indien  noch  in  China, 
weder  in  Persien  noch  in  Aegypten,  sondern  allein  in  Griechenland  moss  man  die  schonsten  Bliithen  der  menschlichen  Kenntnisse 
und  Kiinste  suchen , die  sich  in  jenem  gliicklichen  Lande  sehr  scbnell  entfalteten  und  die  lieblichsten  Friichte  trugen.  Wer  nach 
genauer  Forschung  unpartheiisch  urtheilen  will,  muss  hekennen,  das  die  Griechen,  ais  feurige  Jiinglinge,  in  allen  Kenntnissen , die 
den  verstand  und  die  Einhildungskraft  vorziiglich  bilden , so  weit  gekommen  sind , ais  wir , wenn  wir  ohne  Kenntniss  der  Natur 
uber  die  Ursache  ibrer  Erscheinungen  dichten.  Ja , man  kann  sagen , die  Griechen  seyn  weiter  ais  wir  gekommen , weil  sie  freiern 
Sinnes  waren , und  weil  ihren  Untersuchungen  keine  forgefasste,  heilige  Meinung,  kein  Verbot  des  Staats  ein  Ziel  setzte.  Tom.  I.  pag.  274. 

(3)  Celsus  L.  J.  § 11 : » Primoque  medendi  scientia  sapientiae  pars  habebatur , ut  morborum  curatio  et  rerum  naturae  contem- 
» piatio  sub  iisdem  auctoribus  nata  sit.” 

Primus  idemque  princeps  philosophus,  qui  haec  omnia  perscrutatus  fuit,  erat  Pytha- 
goras. Eius  discipuli  erant  aut  exoterici  aut  esoterici.  Illi  ad  pietatem  et  ad  cultum 
Deorum  incitabantur,  et  levi  tantum  naturae  symptomatum  cognitione  instruebantur:  hi 
contra,  audita  et  communicata  stricte  celantes,  omnibus  philosophiae  mysteriis  initiabantur. 
Inprimis  corporis  sani  functiones  ab  ipsis  indagabantur  (1).  Adsidua  harum  contemplatio 
persuadebat  ipsis,  nihil  ad  sustentandam  sanitatem  et  ad  excitandas  ipsius  facultates  et 
vires  physicas  magis  conferre,  quam  temperantiam  et  abstinentiam,  quibus  virtutibus  eum 
in  modum  ipsi  studebant,  ut  interdum  esurientes  mensas  lautissimis  cibis  refertas  ex- 
struerent , quos  intactos  iterum  amovebant.  Animi  etiam  commotiones  coercere  inprimis 
docebant.  Hucusque  tamen  omnia  haec  penes  sacerdotes  aut  discipulos  esotericos  manse- 
rant. Postquam  vero  Crotonii  contra  Pythagoreos  seditionem  moverant,  hi  magis  dissi- 
pati fuerunt  atque  eorum  unus  et  alter  medicinam  in  ipso  populo  exercere  incepit.  Inter 
hos  primus  fuit  Democedes  Croionius.  Yocabantur  tales  medici  Periodeutae , quia  eo 
maxime  se  conferebant , ubi  morbi  epidemice  grassabantur. 

Animadversu  dignum  est , hanc  scholam  Pythagoream  multos  eosque  celeberrimos  prae- 
buisse medicos.  Teste  Herodoto  (2) , excellebant  inter  hos  Crotonii  et  Cyrenaei.  Ab  ipsis 
originem  etiam  petierunt  Gtjmnasiarchae , qui  artem  gymnasticam  unicam  viam  ad  con- 
servandam sanitatem  et  promovendam  ivef-ixv  perhibebant.  Inprimis  hi  ad  educandos  iu- 
venes  adhibebantur,  et  in  3 classes  divisi  erant.  Eorum  rector,  Gymnasiarcha  aut  Pa- 
laestrophijlaoc  dictus,  diaetae  iu venum  gymnasiis  commissorum  consulebat  et  prospiciebat , 
Gymnasiae  morbos  eorum  curabant , quum  Aliptae  sive  Iatraliptae  venae  sectiones  insti- 
tuerent, clysmata  applicarent  et  vulnera,  ulcera,  fracturas,  cet.  sanarent. 

Hoc  modo  sacerdotibus  sensim  facultas  morbis  medendi  detrahebatur , et  medicina  abhinc 
inter  doctrinas  numerabatur,  cuius  praeceptis  unusquisque  frui  posset.  Inprimis  Ascle- 
piadici  medici , e Cnido  oriundi , artis  effata  tabulis  insculpta  in  templis  asservabant,  ut  ipsa , 
data  occasione , consulere  et  applicare  possent.  Artem  hoc  modo  ingentes  fecisse  progres- 
sus probant  nobis  permultae  mutationes  et  emendationes , a variis  medicis  Asclepiadicis 
institutae  et  vel  maxime  probat  gloria,  quam  sibi  indefessis  studiis  et  empirica  sua  agendi 
ratione  paravit  familia  Hippocratica.  Praesertim  etiam  philosophiae  iugum  excutiebatur, 
quo  magnus  Hippocrates  II  plurimum  contulit,  qui  longe  satius  putabat,  experientiam 
ducem  agnoscere,  et,  hac  magistra,  morbos  sanare,  quam  argutiis  et  ratiociniis  nitentem 
methodum  sequi  (3).  Praesertim  et  ille  nobis  probavit , boni  medici  officium  esse,  na- 
turam sequi  et  observare,  eiusque  molimenta  sustentare  atque  ita  revera  primus  fuit, 
qui  medicinam , tamquam  scientiam  experimentalem , ad  culmen  evehere  conatus  fuit. 


(1)  Prae  ceteris  generationis  mechanismus  a primis  his  medicis  indagabatur,  et  vario  modo  a variis  explicabatur.  Testantur  hoc 
scripta  de  hoc  argumento  ab  Empedocle , Anaxagora  et  Democrito  Abderita  relicta. 

(2)  Libro  111.  c.  181:  'Eyevsxo  yaq  wv  xovxo,  ox t nQUTOt  /xsv  oi  KQOxaviijxau  iijxqoi  elsyovxo  ava  xtjv  'EXXctda  eivoa,  • 
devxeqoi,  Ss  KvqyvaZoi,. 

(3)  Celsus  I.  §13:  «Huius  (Democriti)  autem,  ut  quidam  crediderunt,  discipulus  Hippocrates  Cous,  primus  quidem  ex  omnibus 
«memoria  dignis,  a studio  sapientiae  disciplinam  hanc  separavit,  vir  et  arte  et  facundia  insignis.” 

Quamvis  multi  perhibeant,  Hippocratis  sectatores  nulla  in  re  ab  eo  recessisse,  tamen 
tute  statuere  possumus,  filios  ipsius,  praecipue  Thessalum  scholae  dogmaticae , imme- 
rito non  nunquam  Hippocraticae  dictae , auctores  exstitisse.  Haec  schola , cuius  statu- 
torum hic  et  illic  in  operibus  Hippocraticis  fragmenta  tantum  inveniuntur,  in  antiquiorem 
et  recentiorem  distinguenda  est.  Primi  eius  asseclae  inprimis  Platonis  opiniones  amplec- 
tebantur, qui  scepticismum  docebat,  quum  seriores  magis  systemati  stoico  adhaererent. 
Dogmatici  ergo  apte , medico  consilio , in  scepticos  et  stoicos  dividuntur. 

Inter  praecipuos  huius  scholae  sectatores  recensendus  est  Plato , Divinus  cognomine , vir 
eruditione  philosophica  excellens.  Permultos  formavit  hic  discipulos,  qui  tamen  non  omnes 
eius  vestigia  tenuerunt,  neque  doctrinam  dogmaticam  iutactam  conservarunt.  Sic  Eu- 
doxus  Cnidius  post  eum  systema  Pythagoricum  in  integrum  restituere  conatus  fuit,  qua  in 
re  Chrysippus  Cnidius  eum  secutus  est.  Dioclae  tempore  tamen  schola  Pythagorica  cum 
Platonica  coniuncta  fuit,  illiusque  non  nisi  vestigia  quaedam  apud  auctores  occurrunt. 
Sic  Dioclem  Carystium  numerum  septem  inprimis  in  morbis  curandis  observasse,  Macro- 
bius auctor  est. 

Stoa  magnam  injprimis  habuit  vim  et  efficaciam  in  elaborandas  et  perficiendas  scien- 
tias physiologicas  et  pathologicas.  JNaturam  enim  indagare  et  hominis  naturam  cum  uni- 
versa comparare,  Stoicorum  praecipuum  erat  negotium.  Quemadmodum  in  schola  pri- 
stina Eleatica,  ita  et  in  hac  philosophia  corpuscularis , materialismus  (1)  dictus,  domi- 
nabatur. «Omne,  quod  exstat,  formam  habet  corpoream  et  unaquaeque  causa  agens 
» corporis  naturam  et  indolem  accipit.  Pneuma , corpora  penetrans , principium  agens 
«est,  quod  eorum  motus  regit;  hoc  pneuma,  ab  aliis  animus  vocatus,  in  corde  adest  et 
» varia  effervescentia  pathemata  excitat.”  Tales  adhibebant  Stoici  doctrinas  ad  explican- 
das varias  corporis  functiones:  non  quidem  multum  luminis  sparserunt,  sed  maxime  con- 
tribuerunt ad  suscitandum  indagationis  amorem. 

Haud  ullus  ,'fere  Princeps  Alexandro  Magno  in  tuendis  et  promovendis  artibus  doc- 
trinisque aequalis  fuit.  Omnibus  modis  Aristoteli,  praeceptori  dilectissimo,  occasio- 
nem praebebat,  studia  sua  absolvendi  et  artem  perficiendi,  imo  testantibus  multis  his- 
toricis, in  omnibus  terrae  partibus  magnis  sumtibus  incognita  colligebat  animalia, 
quae  anatomicis  ipsius  indagationibus  inservirent.  ^Aristoteles , et  ipse  philosophus  excel- 
lens ac  scholae  peripateticae  auctor,  tamen  dogmaticorum  opinionibus , inprimis  phi- 
losophiae corpusculari  calculum  adiicere  non  potuit.  Cum  Platone  quidem  materiam 
quandam  exstare  opinabatur,  quae  nucleum  contineret  eius,  quod  aliquando  nasci 
deberet,  sed  principium  quoddam  movens  sive  agens  adiiciebat , formam,  hepyeiav  dictum, 
quo  carere  non  possumus , ut  rebus  omnibus  ens  (ovvix)  praebeatur.  Hinc  variae 
illae  vires  (£u!/«j «£/?)  in  corpore  animali,  quas  Aristoteles  ad  explicandas  varias  ipsius 
functiones,  accipiebat.  Hinc  cura  eius  ut  principia  illa  cognosceret,  quae  mutationum 


(1)  Cf.  Briickeri  Hist.  critica  philosophiae , Tom,  I.  p,  924,  ubi  legitor.-  quidquid  enim  est,  Stoicis  corpus  est:  nihilque  incorporale 
praeter  infinitum , quod  extra  mundum  est  vacuum , animus  corporeus , vox  corporea  et  ita  Deus  quoque. 

in  corpore  causae  sunt , hinc  indefessa  studia  ad  indagandam  structuram  et  conformatio- 
nem partium  singularum , quae  omnia  ipsum  ad  pulchram  illam  induxerunt  conclusionem : 
‘o  6eo$  m)  vi  <pu<ns  oulh  icomaiv.  — Post  eum  Theophrastus  inprimis  systema  peripate- 
ticum promovere  omni  opera  studuit. 

Mortuo  Alexandro  * Magno,  regnoque  ipsius  diviso,  Aegyptum  nactus  est  Ptolemaeus 
Soter,  quo  factum,  ut  omnis  doctrina  Alexandriae  sedem  fixerit.  Qui  Soterem  in  regno 
sequebantur  Ptolemaei  inprimis  huic  civitati  favebant,  bibliothecam  ingentem  con- 
dendo, doctrinarumque  studio  omnibus  modis  magnisque  sumtibus  promovendo,  Alex- 
andria  hinc  insigniter  floruit , magnaque  virorum  doctorum  serie  per  150  annos  conti- 
nuos gavisa  est.  Prae  ceteris  et  Medicina  ibi  culta  fuit.  Aristotelis  opiniones  maximo- 
pere  apud  Alexandrinos  valebant,  hinc  et  scientiae  auxiliares,  ab  ipsis  inseparabiles, 
magnopere  exercebantur.  Anatomiae  cognitio  de  die  in  diem  increscebat  et  lumen  suum 
in  explicandas  functiones  et  compositiones  corporis  partium  late  spargebat. 

Duo  inprimis  occurrunt  in  schola  Alexandrina  medici  insignes,  reliquorum  duces,  Hero- 
philus  et  Erasistratus , ambo  anatomi  excellentes  et  multis  suis  indagationibus  quoad  hanc 
scientiam  notissimi.  Ille,  et  prae  ceteris  eius  sectatores  serioris  temporis,  sophistae 
erant  qui  scholae  dogmaticae  opiniones  amplectebantur ; scripta  Hippocratica  ipsis  inser- 
viebant ad  proposita  medica  investiganda , saepius  vero  ab  iisdem  etiam  culpabantur.  In- 
primis Prognostica  ab  ipsis  refutabantur.  In  genere  tamen  permultum  contulerunt  Rero- 
philei  ad  cognitionem  et  observationem  rhythmi  pulsus  in  variis  morbis  et  ad  perficiendam 
hanc  gravem  diagnostices  partem.  — Erasistratus  vero,  quiHerophilo  fere  aequalis  erat, 
peripateticae  scholae  adhaerebat,  et  cum  Aristotele  pneuma  quoddam  Accipiebat,  quod 
in  explicandis  corporum  functionibus  adhiberet.  Secundum  ipsum  aer  inspiratus  in  vasa 
maiora  suscipiebatur  et  arteriarum  ope  per  omne  corpus  deducebatur:  hinc  pulsus.  Era- 
sistrati  opiniones,  tam  physiologicae  quam  pathologicae  a Galeno,  Herophili  a Cael.  Au- 
reliano egregie  descriptae  sunt. 

Schola  Alexandrina , quae  per  300  fere  annos  exstitit , plurimum  contulit  ad  perficien- 
dam eruditionem  medicam.  Inprimis  et  Chirurgia  multum  ei  debet,  quae  praesertim  ab 
Erasistrato  eiusque  sectatoribus  colebatur:  prae  ceteris  lithotomia  saepius  instituebatur, 
eiusque  cognitio  promovebatur : Qui  tamen  Aegyptiis  innatus  erat , amor  theologiae  mys- 
ticae, omnium  scientiarum  perfectionem  diu  retinuit,  et  causa  etiam  erat  quod  Ars  me- 
dica non  empirica  ratione , verum  potius  sophismis  nitebatur , et  in  hac  praesertim  mi- 
rifica et  prodigiosa  avide  arripiebantur.  Postquam  viri  docti  annis  circiter  140  A.  C.  ]N. 
Alexandria  pulsi  erant , plerique  eorum  in  Asiam  Minorem  sese  contulerunt , ut  ibi  -studia 
sua  in  quiete  absolverent. 

(Jna  in  re  praesertim  excelluit  schola  Alexandrina,  quod  originem  praebuit  scholae 
Empiricae.  Huius  auctor  erat  Philinus  Cous,  Herophili  discipulus.  Hic  viam  , ab  Hippo- 
crate indicatam , a medicis  autem  nimis  cito  iterum  relictam , viam  quippe  experientiae , 
unice  tutam  et  bonam  laudabat  et  commendabat.  Exemplo  philosophorum  Zeteticorum, 
qui  omnia  dogmata  et  theorias  indagabant  et  inter  se  comparabant,  quo  facilius  ea  postea 

recusarent,  hic  etiam  in  varias  in  arte  medica  vigentes  theorias  inquisivit  easque  debella- 
vit, prae  ceteris  scholae  dogmaticae  inconcinnitatem  ostendens.  Alieni  ab  omni  doctrina 
contemplativa  empirici  nil  nisi  artem  observandi  colebant , eamque  statutis  legibus  subii- 
eiebant(l).  IN  ullum  administrabatur  remedium,  quin  virtus  ipsius , instituto  antea  examine, 
salutifera  cognita  et  probata  esset  (2).  Pristinae  medicae  historiae  exercitatio  adsidua,  phae- 
nomenorum observatorum  fida  contemplatio , morborum  et  remediorum  cognatorum  recta 
comparatio , atque  analogiae  applicatio  apta  auxilia  erant  quae  ab  ipsis , ut  voti  compotes 
fierent,  adhibebantur.  Dolendum  tamen  scientias  auxiliarias,  anatomiam  praesertim  et 
physiologiam  ab  ipsis  neglectas  atque  ut  inutiles  abiectas  fuisse : ceteroquin  enim  eorum 
exemplum  unicum  bonum  erat,  ad  veram  ostendendam  viam,  qua  eruditio  medica  auge- 
retur et  perficeretur. 

Multi  medici  Graeci  empiricorum  methodum  acceperunt  et  adhibuerunt , adeo  quidem 
ut  haec  schola  per  14  saecula  insequentia  exstitisse  dici  possit , donec  anno  circiter  1400 
P.  C.  N.  schola  Hippocratica  eam  exceperit. 

Longe  alia  eo  tempore  erat  medicorum  Romanorum  et  in  genere  Italorum  agendi  ratio. 
Insistebant  hi  fere  omnes  vestigiis  Asclepiadae  Bithyni , qui  novam  doctrinam,  partim  veteri 
philosophia  corpusculari  nitentem , creaverat.  Ubi  priores  peripatetici  pneuma  sive  spiri- 
tum supposuerant,  hic,  Epicuri  exemplo  ductus,  atomos  (oyxoug  xeTnaiAepslg)  ponebat,  quae 
principium  omnium  corporis  partium  efficiant , e quarum  fortuita  coniunctione  corpus 
animale  exsistat  et  quarum  motus  harmonicus  et  regularis  sive  irregularis  aut  sanitatem 
aut  statam  morbosum  gignat.  Novitate  et  verosimilitudine  huius  theoriae  allecti,  neque 
minus  Asclepiadae  arrogantia  excaecati,  plerique  Romani  nobiliores  calculum  ipsi  adie- 
cerunt , eoque  modo  medicus  Bithynus  magnam  sibi  Romae  factionem  comparavit  et  simul 
auctor  exstitit  scholae  Methodicae , quae  ab  eius  successoribus,  inprimis  a Themisone, 
ulterius  elaborata  fuit.  Methodici  id  inprimis  spectabant , ut  mediam  viam  doctrinam  dog- 
maticam inter  et  empiricam  invenirent.  Ideo  tramitem,  dogmaticis  contrarium,  inibant, 
atque  inquisitio  in  causas  morborum  ipsis  incerta  videbatur,  qui  communia  (3)  corpo- 
ris humani  (poivhvireq)  fundamentum  omnis  agendi  rationis  efficere  opinabantur.  » Omnes 
morbi,  quibus  aut  strictura  aut  laxitas  communis  erat,  eandem  postulabant  curandi 
methodum  (4).” 


(1)  Recte  Celsas:  «Contra  ii,  qui  se  Ifinetqixovs  ab  experientia  nominant,  evidentes  quidem  causas  et  necessarias  amplee- 
» tuntur:  obscurarum  vero  causarum  et  naturalium  actionum  quaestionem  ideo  supervacuam  esse  contendunt,  quoniam  non  com- 
» prehensibilis  natura  sit.’' 

(2)  Recte  Galenus,  de  optima  secta;  'Igogiav  8s  uvojiaaav  xrp>  sjtafflellav  (xijs  Bfinsiglus) ' Ta  8s  jiuSovxt  xo  tstj/qjjue- 
vov , igogia  sgiv , xu>  XJ/grjaavxo  avxoifiiu. 

(3)  Explicat  hoc  Celsus  in  Praefat.:  »Sub  auctore  Themisone  contendunt,  nullius  causae  notitiam  quidquam  ad  curationes  perti- 
» nere , satisque  esse , quaedam  communia  morborum  intueri.  Siquidem  horum  tria  genera  esse , unum  adstrictum , alterum  fluens , 
«tertium  mistum ” etc. 

(4)  Recte  Galenus:  rvucrsv  eivai  q> aav  xyv  [is&odov  xwv  cpaiyofievuiv  zosvoxijxuv , avfKpujvcov  xe  xal  dxolov&cov  xob  xijg 
iaiQixijs  xelei,. 


Multum , ut  per  se  patet , haec  doctrina  contulit  ad  perficiendam  scientiam  indicatio- 
num , quae  eo  magis  procedebat , quo  magis  aetiologia  ut  inutilis  abiiciebatur.  Si  hanc 
theoriam  ulterius  elaborassent  methodici,  neque  in  strictura  aut  laxitate  sola  haesissent 
verum  et  alia  eaque  plura  observassent  communia , schola  haec  maiorem,  quam  nunc, 
praebuisset  utilitatem.  Primi  huius  sectae  asseclae  scientias  auxiliarias  prorsus  neglige- 
bant.  Seriori  tamen  tempore  eaedem,  scientiae  diligentius  excolebantur  a nonnullis  me- 
dicis methodicis.  Probant  hoc  C.  Plinius  Secundus,  qui  Historiam  Naturalem  et  Mari- 
nus, qui  nervorum  decursum  et  rationem  accuratissime  descripserunt.  Componebatur 
schola  methodica  a variis  medicis,  ex  omni  terrarum  parte,  inprimis  e Graecia,  Asia  Mi- 
nori et  Alexandria  in  Italiam  adductis,  atque  per  250  fere  annos  continuos  exstitit. 

Eodem  fere  tempore , quo  schola  Methodica,  paulo  post  Christum  natum , altera  Romae 
oriebatur  secta , Pneumatica  dicta , quae  Athenaeum  Attalum  auctorem  agnoscebat. 
Stoicorum  priorum  opinionum  amore  captus,  pneuma  sive  spiritum , loco  atomorum, 
ut  methodici  perhibebant,  principium  agens  accusabat.  Est  adeo  schola  pneumatica 
tam  e peripatetica  quam  ex  Erasistratea  deducenda.  Facile  patet , quantum  pulsus  do- 
ctrina in  ipsa  elaborata  sit;  arterias  enim  pneumate  repletas,  huiusque  pneumatis  ratio- 
nem pulsu  necessario  indicari  opinabantur  huius  scholae  sectatores.  Haud  diu  tamen  haec 
schola  viguit  neque  multos  numeravit  asseclas,  multumque  inprimis  ab  Eclecticis  sive 
Episijntheticis invertebatur , qui  Agathino  et  Aretaeo  ducibus  pulsus  momentum, pneumatis 
praesentiam  quidem  agnoscebant,  verum  et  methodicorum  ac  praesertim  empiricorum 
opinionibus  calculum  adiiciebant.  Ex  omnibus  hi,  quod  bonum  et  laudabile  erat,  retinere 
conabantur  atque  hinc  ad  scientiae  veram  notionem  promovendam  plurimum  contulerunt. 
Hinc  in  tabula  schola  eclectica  e pneumatica  et  methodica  orta  indicatur. 

Accessimus  iam  ad  Claudium  Galenum , virum  insignem , et  de  re  medica  prae  ceteris 
omnibus  optime  meritum  (1).  Omnia  ipsius  enumerare  merita  difficillimum  esset,  neque 
proposito  nostro  inserviret  (2).  Subtilissimo  instituto  examine,  persuasum  hic  sibi 
habebat , nullum  esse  systema , quod  non  vitiosa  multa  contineat  et  hinc  adducebatur  ad 
conclusionem,  veram  Hippocratis  doctrinam,  naturae  comtemplatione  nitentem,  unicam 
eamque  optimam  esse  viam  et  in  facienda  et  in  excolenda  Medicina.  Quamvis  et  ipse 
hic  illic  culpandus  sit  Galenus,  tempus  tamen,  quo  vixit,  inprimis  respiciendum  est: 
magnum  enim  certamen  inter  varios  variorum  systematum  asseclas  gerebatur,  quis  eorum 
priores  partes  obtineret , eaque  erat  hoc  tempore  agendi  ratio , ut  quisque  alios  ridendo 
se  ipsum  extollere  conaretur. 

Mortuo  Galeno  Medicina,  quemadmodum  in  genere  omnes  artes  et  scientiae,  neglige- 
batur.  Frequentia  sub  imperatoribus  Romanis  tum  externa  tum  interna  bella,  inva- 
siones populorum  barbarorum  , insecutus  tandem  lapsus  imperii  Occidentalis  et  Orien- 
talis, doctrinam  omnem  supprimebant,  et  omnino  prohibebant,  quominus  doctrinarum 


(1)  Natus  est  A°.  131.  P.  C.  N. 

2)  Cf.  eius  vita,  inter  plures , a Kurt  Sprengelio  elegantissime  descripta  Gesch.  der  Arzneik.  II  Tli. 

notio  ulterius  promoveretur.  Prae  ceteris  autem  stupiditas , superstitio  aliaque  huius  modi 
impedimenta  in  Europa  omnem  exstinguebant  lucem,  artibus  doctrinisque  promovendis 
adeo  necessariam.  Hinc  et  Medicinae  nox  ignorantiae  exsurgebat , eiusque  temporis  medici 
permultis  caecabantur  erroribus.  Huius  symptomatis  causae  altius  repetendae  sunt: 

Iam  durante  captivitate  Babylonica  Iudaei  magna  pro  parte  theosophia  Persarum  inquinati 
fuerant : cuius  rei  in  Testamento  Yeteri  permulta  occurrunt  documenta , quae  probant , com- 
plures ex  ipsis  credidisse  societatem  quandam  existere  daemonas  inter  et  homines , illosque 
in  horum  vita  ac  sorte  dirigenda  permultum  posse.  Postquam  Judaeorum  pars  quaedam , 
leremiae  tempore,  Alexandriani  petiisset,  ubi  a Ptolemaeis  benevole  excipiebantur,  sensim 
etiam  mirifici  desiderio  et  fanatismo  inficiebantur , atque  inprimis  ad  Platonis  dogmata 
elaboranda  et  accipienda  adducebantur.  Seriori  tempore  inter  hos  ludaeos  Alexandri- 
nos secta  quaedam  oriebatur , Essenorum  sive  Essaeorum  dicta , qui  illud  inprimis  attin- 
gere nitebantur,  ut  temperantia  (cuius  fundamento  ceteras  omnes  superstruebant  virtu- 
tes), morborum  sanatione  et  aegrotantium  curatione , atque  vitae  ratione  intaminata  Dei 
nomen  extollerent.  Eorum  mores  et  leges  cum  priscorum  Pythagoreorum  institutis  ma- 
xime conveniebant,  neque  minus  ob  virtutes,  religionem  et  modum,  quo  se  pro  re  bona 
devovebant,  amati  et  honorati  erant.  Ipsorum  tamen  dogmata  mox  iterum  degenera- 
bant (1),  postquam  magis  magisque  proclives  fiebant  ad  explicanda  singula  verba  et  loca 
obscuriora  Scripturae  Sacrae.  Oriebatur  hinc  sensim  secta  cahbalistica  seu  magica , quae 
prae  ceteris  amore  rerum  ambiguarum  et  perreconditarum  notabatur  , atque  omnia  natu- 
rae phaenomena  coniunctione  potentiarum  divinarum  et  diabolicarum  cum  terrestribus 
explicabat : haud  certe  mirabitur  quis , verum  scientiarum  amorem  hoc  modo  prorsus 
exstinctum  esse. 

Systema  pristinum  peripateticum  cum  recentiori  cabbalistico  coniungens,  ipsisque  varia 
mysteria  novae  doctrinae  Christianae  admiscens,  Ammonius  Saccas  200  annis  P.  C.  N. 
doctrinam  Weo-platonicam  communicavit , quae  per  saeculum  integrum  exstitit , paucos 
vero  asseclas  numeravit. 

Galeni  scripta  medica  per  1000  fere  annos  continuos  a variis  medicis,  inprimis  Grae- 
cis, adhibebantur,  quae  in  morbis  curandis  et  in  systemate  nosologico  sibi  formando  viam 
monstrarent.  Graeci  magna  pro  parte  empirici  manebant:  ex  ipsis  Zeus  Cyprius  priorem 
dogmatismum  cum  empiria  coniungere  conatus  fuit  et  ita  res  a se  invicem  prorsus  di- 
versas copulare.  Paucos  tamen  obtinuit  sectatores.  Haec  etiam  Graecorum  dicta  empiria 
hic  illic  dogmatibus  Neo-platonicis  repleta  est,  quod  nobis  scripta  Marcelli  Sidii,  Vindi- 
ciam et  aliorum  plurium  abunde  testantur. 

Saeculo  quinto  in  Oriente,  inprimis  Edessae , Mesopotamiae  urbe,  secta  quaedam  se  for- 
mavit , JVestoriana  dicta,  Christianam  religionem  professa  atque  hinc  Romanis  imperatoribus 
odiosa.  Hi  eam  idcirco  ubique  persequebantur , atque  ita  coegerunt  in  Asia  Minori  asy- 
lum sibi  quaerere.  ]\estoriani  inprimis  medicinam  faciebant,  atque  postea,  cum  in  Arabiam 


(1)  Nonne  hic  quodammodo  expletur  comminatio,  quam  Deus  cum  leremia  communicavit  in  capite  42  et  43  Lamentationum? 

sese  contulissent , ibi  et  hanc  artem  docuerunt.  Narrat  tamen  Procopius  multos  inter  ipsos 
fuisse  hariolos  et  nebulones.  Ceterum  ob  virtutes  et  doctrinam  multum  in  honore  erant. 

Mortuo  Galeno  Medicina  ob  causas  supra  memoratas  prorsus  in  Europa  negligebatur , 
si  paucos  medicos  Graecos  excipiamus.  Qui  ex  ipsis  memorantur,  omnes  fere  aut  in  Ga- 
leni verba  iurarunt,  aut  empiriam  culpandam  exercuerunt,  Per  decem  tamen  saecula 
continua  unici  medici  fuerunt  qui  sibi  famam  aliquam  comparare  potuerunt.  Ceterum 
ubique  superstitio  omnem  veram  oppressit  doctrinam  eiusque  progressibus  obstitit. 
Plurimum  huc  contulit  luxus  effusus  eumque  comitata  ignavia  Romanorum  sub  Impera- 
toribus , qui  praeterea  omnibus  artibus  magicis  et  variorum  nebulonum  anfractibus  frau- 
dulentis erant  dediti.  Haec  omnia  eo  duxerant  ut  tandem  medicis  omnis  fides  detrahe- 
retur, ita  quidem,  ut  Andronicus  III,  imperator  Constantinopoli , aegrotans  medicos 
Arabes  e Persia  arcesseret. 

In  Arabia  hoc  tempore  medicina  etiam  magno  in  honore  erat.  Yicinia  Alexandriae, 
quam,  devicta  Aegypto,  expugnaverant  Arabes,  praesentia  Nestorianorum , qui  undique 
pulsi  in  Oriente  (1)  sibi  scholas  fundaverant , haec  omnia  conferebant  ad  excitandum 
apud  ipsos  doctrinarum  amorem.  In  genere  de  Arabibus  animadvertendum  est,  me- 
dicinam non  magnos  apud  eos  fecisse  progressus,  quae  potissimum  secundum  Galeni, 
Platonis  et  Aristotelis  (2)  praecepta  institueretur.  Magis  hypothesibus  theoreticis  et  ar- 
gutiis dialecticis  quam  observationum  et  experientiae  studio  delectabantur  Arabes:  ipso- 
rum praeterea  religio  anatomicas  exercitationes  prohibebat.  Hinc  chirurgia  prae  cete- 
ris ab  ipsis  neglecta  fuit  (3). 

Seriori  tempore,  postquam  Sarracenae  Hispaniam  invaserant,  Medicinae  aliarumque 
artium  et  doctrinarum  studium  eo  etiam  translatum  et  Cordubae  prima  Academia, 
alumnis  docendis  adaptata,  fundata  fuit.  Excelluerunt  in  Hispania  adhuc  multi  medici 
Arabes,  que  eo  modo  huius  doctrinae  in  Europa  primi  auctores  nuncupari  possunt. 

In  Italia  et  in  genere  in  omni  Europa  occidentali  artes  et  doctrinae  penes  monachos  ma- 
nebant, qui  studiorum  amantissimi  et  a bellis  et  seditionibus  abstinentes  atque  aetatem 
otiosam  traducentes  facilius  ad  earum  exercitationem  adducebantur.  In  Medicina  facienda 
excelluerunt  prae  ceteris  monachi  Benedictini,  quorum  varia  monasteria  huic  scopo  in- 
serviebant. Eorum  institutum  Salernicum  inde  a saeculo  octavo  inclaruit,  quamvis  ibi 
auctores  varii  Arabes  duces  in  curandis  morbis  agnoscerentur.  Sec.  XI1I°  haec  Salernica 
schola  ab  imperatore  Frederico  II  permulta  accepit  privilegia,  ibique  primos  Medicinae 
Magistros  et  Doctores  creatos  fuisse  historici  narrant. 

Tertia  regio , quae  inprimis  ad  excolendam  Medicinam  in  Europa  contulit , erat  Anglia. 
lam  dudum  Christiana  religio  ibi  accepta  erat,  festinabantque  Angli  ad  alias  regiones 


(1)  Praecipua  Nestorianorum  schola  Edessae,  Mesopotomiae  urbe,  exstitit. 

(2)  Hinc  Arabum  propensio  ad  amplectenda  scholae  peripateticae  et  inprimis  serioris  pneumaticae  dogmata. 

(3)  Operationes  nonnullas  in  mulieribus  instituere  non  nisi  foeminis  licebat.  Sic  prolapsus  uteri,  lithiasis  aliique  vesicae  morbi 
ab  ipsis  curari  debebant.  Cadavera  secare  ex  lege  Mohammedis  omnino  vetitum  erat. 

huius  religionis  praedicatores  dimittere , qui  simul  artium  doetrinarumque  amorem  ubi- 
que incitarent.  Hinc  morum  expolitio,  hinc  nova  omnibus  studiis  impertita  lux,  hinc  et 
Medicinae  in  Europa  propagatio. 

Quales  fuerint  mutationes,  quas  ab  hoc  inde  tempore  subierit  ars  nostra  medica,  et 
quae  praecipue  sectae  in  ipsa  viguerint,  satis  aperte  tabula  nostra,  historicorum  aucto- 
ritate nixa,  indicat. 


Hisce  praemissis,  facilius  mihi  erit  viam  indicare,  quam  in  ordinanda  et  coloranda  ta- 
bula secutus  sim.  Ex  Aegypto,  Palaestina  et  India  inprimis  artis  nostrae  prima  prae- 
cepta hauserunt  Graeci,  quae,  in  philosophicam  et  theurgicam  formam  redacta,  in 
morbis  curandis  sequerentur.  Primi  ibi  medici  Pythagorae  effatis  obediebant..  Praecipui 
eorum  ex  Ionia,  Graecia  Magna,  Lydia  et  Caria,  monente  Herodoto,  oriundi  erant. 
Insecutus  dein  Hippocrates  Asclepiadicorum  et  Pythagoreorum  dogmata  et  effata  collegit, 
recensuit , suosque  discipulos  atque  aequales  naturae  ipsius  tramitem  sequi  docuit.  Eius 
filii  Thessalus,  Draco  et  Polybus  scholae  dogmaticae  auctores  exstiterunt  ? quam  Plato 
dein  firmavit  et  amplificavit.  Eudoxus  tamen  et  Chrysippus , eius  discipuli,  scholam 
Pythagoream  restituere,  quamvis  frustra,  conati  fuerunt. 

Scholae  dogmaticae  successit  Peripatetica , ab  Aristotele  creata.  Ambae  scholae  Stoicae 
partes  erant,  et  in  sectas  ulteriores  formandas  et  constituendas  maximam  habuerunt  vim 
et  efficaciam.  Sic  peripatetica  dogmata  praesertim  in  schola  Alexandrina  insequente  vigu- 
erunt. Haec  in  duas  partes,  prout  medici  Herophili  aut  Erasistrati  praecepta  seque- 
bantur, divisa  est. 

Schola  Alexandrina,  ut  supra  vidimus.  Empiricae  originem  praebuit,  cuius  monita 
inprimis  a medicis  Graecis  serioris  temporis  observabantur  et  quae  Medicinae  ita  dictae 
rationalis  fundamentum  fuit.  Ex  hac  iterum  et  ex  Alexandrina  orta  fuit  schola  Metho- 
dica , quae  in  Italia  praesertim  multos  obtinuit  sectatores. 

Anno  150°  A.  C.  3N.  philosophia  Pythagorea  ab  Essenis  et  a Philone  Iudaeo  cum  empirica 
agendi  ratione  coniuncta  scholae  theosophicae  originem  praebuit.  Eius  dogmata  magis 
magisque  degenerata  sectae  cabbalisticae  constituendae,  nebulones  et  magos  continenti, 
ansam  praebuerunt.  Huic  dein  schola  Neo-platonica  successit , quae  ex  omnibus  praec  e- 
dentibus,  addita  iterum  empiria  quadam,  composita  erat.  E medicis  Graecis  nonnulli 
eodem  fere  tempore  scholam  dogmatico-empiricam  condiderunt , cuius  dogmata  seriori- 
bus Nestorianis  pro  parte  etiam  accepta  erant. 

Ab  altera  parte  Aristotelis  pneuma  paulo  post  Christum  natum  amatores  permultos 
excitavit,  qui  dogmata  peripatetica  cum  luce  maiore,  e schola  seriori  Alexandrina  ori- 
unda coniungebant  et  spiritum  quemdam  aereum  morborum  aut  sanitatis  causam  accusa- 
bant. Plerique  tamen  eorum  methodicae  scholae  monita  praeterea  secuti , eclectici  erant 
atque  e diversis  vigentibus  scholis , quod  bonum  et  laudabile , sumebant. 


Successit  dein  Galenus , nulli  singulatim  systemati  deditus,  vir  magnopere  laudandus 
et  per  multa  saecula  insequentia  Medicinae  praeceptor. 

A medicis  Graecis  separandi  sunt  Nestoriani , qui  undique  fugati  tandem  Arabiam  pe- 
tierunt ibique  scholas , doctrinae  Arabicae  incunabula , condiderunt.  Eminuit  vero  in  hac 
Schola  Arabica  pneumaticae  i.  e.  prioris  peripateticae  sectae  institutum,  quod  color,  a 
schola  pneumatica  in  Arabicam  transiens,  satis  indicat. 

Arabica  schola  in  Hispanicam  transiit,  ibique  ad  Medicinam  docendam  et  excolendam 
primam  dedit  incitationem. 

Monachorum  Medicina  scholae  Salemicae  originem  praebuit  et  haec  iterum  Italis 
hanc  artem  ulterius  elaborandi  amorem  indidit. 

Ceterae  Europae  regiones  ab  his  et  ab  Anglis  (1)  inprimis  artem  medicam  exercere  et 
elaborare  didicerunt.  Successerunt  sibi  multae  scholae  priusquam  scientia  nostra,  qualis 
hodie  est,  ad  nostra  pervenit  tempora.  Hae  omnes  variis  indicatae  sunt  coloribus,  qui 
nominibus  medicorum  suppositi  sunt.  In  genere  tamen  scholae  Hippocraticae  aut  Em- 
piricae sectatores  nullo  notati  sunt  colore. 


(1)  In  tabula  tertia,  circiter  annum  lOOOom  p.  C.  N.  sagittulae  appositae  sunt,  quae  hanc  artis  medicae  viam  indicent.  Ilae 
tamen,  nescio  quo  casu,  inversa  ratione  expressae  sunt,  quod  emendare  velit  loctor  benevolus. 


